Google indkalder til nyheds-bonanza

Google har netop indkaldt til sin årlige I/O udviklerkonference. Den finder sted den 14. maj, altså om knapt to måneder. Intet er bekræftet, men rygtesmedene forventer flere afsløringer om selskabets AI-satsning samt nye Pixel-telefoner.

Herudover vil den seneste aftapning af Android, vanen tro, blive præsenteret. Ligesom det forventes, at begivenheden vil byde på detaljer om VR-operativsystemet Android XR.

Under sidste års Google I/O blev Pixel 7A vist frem, så der er en ganske god chance for, at Pixel 8A vil blive vist frem i år. A-modellerne er telefoner fra mellemste hylde, men med overraskende meget tilfælles med topmodellerne.

Læs også vores anmeldelse af Google Pixel 8 Pro.

Google I/O har været afholdt siden 2008 og er Googles pendant til Apple Worldwide Developers Conference, WWDC.

Udviklere kan registrere sig til eventet allerede i dag. Åbningen af eventet, hvor nyhederne præsenteres, vil blive streamet live, så vi alle kan følge med.

Google indkalder til nyheds-bonanza